สวัสดีคะ ดิฉันมีตกขาวสีน้ำตาล ครั้งที่ 1 หลังจากประจำเดือนหมด 10 วัน (ประเดือนมาวันที่ 19/12 หมดวันที่ 22/12 ) มีกะปริดกะปรอยประมาณ 2-3 วันแล้วหายไป ครั้งที่ 2 หลังจากหายไปครั้งที่ 1 อีก 5-6 วันก้อมีอีก 1-2วัน ครั้งล่าสุด มีอาการหน้าอกคัดตึง2 วัน และวันนี้ 09/01 มีตกขาวสีน้ำตาลออกมา กะปริดกะปรอย เพิ่งมาเมื่อตอนเที่ยงคะ ขอคำปรึกษาและแนะนำคะ ว่าต้องทำอย่างไร ก่อนหน้ามี เพศสัมพันธ์ไม่ป้องกันวันที่ 12/11 ก่อนประจำเดือนมาวันที่ 21/11 จากนั้นเข้ารับการตรวจคัดกรองมะเร็งวันที่ 30/11 ผลตรวจออกเมือวันที่ 20/12 พบการเชื้อแบคทีเรียที่มดลูกจากการตรวจคัดกรองแบบแปปสเมียร์และตรวจพบเชื้อ HPV มีนัดส่องกล้องวันที่ 1/02 คะ
สวัสดีค่ะ อาการตกขาวสีน้ำตาล อาจเป็นตกขาวที่เกิดจาก1.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลืองน้ำตาล และมักจะคัน2.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด3 อวัยวะภายในอุ้งเชิงกรานอักเสบ มักมีไข้ ปวดท้องน้อย4 เป็นเลือดที่ปนออกมาจากสาเหตุอื่นๆเช่นเนื้องอกในปากมดลูกหรือมดลูกแนะนำให้พบแพทย์เพื่อหาสาเหตุที่แน่ชัด เบื้องต้นที่แพทย์ได้ตรวจคัดกรองมะเร็งปากมดลูก อาจพบเชื้อที่น่าสงสัย จึงมีการนัดส่องกล้องเพื่อดูอย่างละเอียดต่อ แนะนำกลับไปตามนัดการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์